**19.03.2022**

**Сыктывкарын сетісны наградаяс Коми Республикаын «Абилимпикс» – 2022 регионса VІІ чемпионатын вермысьяслы да призёръяслы**

Наградитан церемонияын участвуйтіс регионса Юралысь Владимир Уйба. Дзоньвидзалунын дзескӧдӧм позянлунъяса йӧзлы уджсикасын кужанлун серти конкурс прӧйдитіс «Велӧдӧм» национальнӧй проект подув вылын.

«Ті ставӧн – вермысьяс. Ті венанын он сӧмын асьнытӧ, но и мукӧдъяссӧ, петкӧдланыд бур тӧдӧмлунъяс да кужӧмъяс. Ті лоанныд ставныслы примерӧн, кыдзи воӧдчыны вермӧмӧ, сӧвмӧдны этш. Эска, мый «Абилимпикс» ӧтмунӧмын участвуйтӧм сетас уджсикасын да олӧмын унджык позянлун. «Абилимпикссӧ» оз прӧстӧ сідзи шуны позянлунъяслӧн олимпиадаӧн – сійӧ отсалӧ сӧвмыны быд мортлы», – шыӧдчис участвуйтысьяс дорӧ республикаса Юралысь.

Владимир Уйба аттьӧаліс наставникъясӧс, кодъяс велӧдӧны да отсалӧны конкурсантъяслы. Чемпионат отсалӧ дзоньвидзалунын дзескӧдӧм позянлуна йӧзлы бӧрйыны ас серти уджсикас, бурмӧдны кужанлунъяссӧ, кокньыдджыка аддзыны удж.

Чемпионат прӧйдитӧ республикаын сизимӧдысь нин. 2016 воӧ сэні участвуйтіс сӧмын 16 морт, найӧ вермасисны кык компетенцияын. 2022 воӧ участвуйтіс 165 морт 25 компетенцияын. Уджсикасын кужанлунъяссӧ петкӧдлісны Коми Республикаса кар-районъясысь, Архангельск обласьтысь школьникъяс, студентъяс да торъя нозологияа специалистъяс. Налы отсасис 60 волонтёр.

Чемпионат дырйи петкӧдлӧм компетенцияясыс лӧсялӧны ӧнія удж рыноклӧн корӧмъяслы. Таво «Студентъяс» да «Специалистъяс» категорияясын воссисны выль нырвизьяс: «Сити-фермерство», «Плакатлӧн дизайн» да «Лазернӧй технологияяс».

Участвуйтысьяслысь уджъяссӧ донъяліс сёысь унджык эксперт, на пиын вӧліны удж сетысьясӧс петкӧдлысьяс да Коми Республикаса велӧдан организацияясысь педагогъяс. Найӧ ставныс прӧйдитісны уджсикасын тӧдӧмлунъяс кыпӧдан курсъяс Коми Республикаын «Абилимпикс» экспертъясӧс велӧдан регионса шӧринын Сыктывкарса сервис да связь колледж бердын.

2022 вося тулысӧ став 85 регионын прӧйдитӧны вермытӧмъяс да дзоньвидзалунын дзескӧдӧм позянлунъяса йӧз пӧвстын уджсикасын кужанлун серти регионса чемпионатъяс. Чемпионат лоӧ «Россия – позянлунъяслӧн страна» президентлӧн платформаса проектӧн да нуӧдсьӧ Россияса йӧзӧс велӧдан министерство отсӧгӧн. Регионса чемпионатъясын вермысьяс прӧйдитӧны ставроссияса финалӧ, а Национальнӧй чемпионатын медбур участвуйтысьяс вермӧны пырӧдчыны «Абилимпикс» Россияса национальнӧй сборнӧйӧ да петкӧдлыны миянлысь странаӧс войтыркостса тшупӧдын.

**19.03.2022**

**В Сыктывкаре вручили награды победителям и призёрам VII Регионального Чемпионата «Абилимпикс» Республики Коми – 2022**

В церемонии награждения принял участие глава региона Владимир Уйба. Конкурс профессионального мастерства для людей с ограниченными возможностями здоровья состоялся в рамках национального проекта «Образование».

«Вы – большие молодцы, вы – уже победители. Вы бросаете вызов не только самим себе, но и своим соперникам, и доказываете, что многое знаете и умеете. Вы показываете всем пример стойкости духа, воли к победе, силу характера. Уверен, что участие в движении «Абилимпикс» поможет вам в дальнейшем состояться и в профессии, которую вы выбрали, и, конечно же, в жизни. Не случайно «Абилимпикс» называют олимпиадой возможностей – возможностей для развития и движения вперёд. А это, согласитесь, крайне важно для каждого человека», - обратился к участникам глава республики.

Владимир Уйба поблагодарил наставников, которые обучают и поддерживают конкурсантов, помогают им чувствовать себя увереннее. Чемпионат помогает людям с ограниченными возможностями здоровья найти себя в профессии, совершенствовать мастерство и повысить конкурентоспособность на рынке труда.

Чемпионат проходит в республике в седьмой раз. В 2016 году в нём принимали участие всего 16 человек, которые соревновались в двух компетенциях. К 2022 году число участников выросло уже до 165, а компетенций – до 25. Профессиональное мастерство продемонстрировали школьники, студенты и специалисты с различными нозологиями из городов и районов Республики Коми, из Архангельской области. Им помогали 60 волонтёров.

Представленные на Чемпионате компетенции отвечают требованиям современного рынка труда. В этом году в категориях «Студенты» и «Специалисты» появились новые направления: «Сити-фермерство», «Дизайн плаката» и «Лазерные технологии».

Оценивали работы участников более ста экспертов, среди которых были представители работодателей и педагоги образовательных организаций Республики Коми. Все они прошли курсы повышения квалификации в Региональном центре обучения экспертов «Абилимпикс» Республики Коми на базе Сыктывкарского колледжа сервиса и связи.

Региональные чемпионаты по профессиональному мастерству среди инвалидов и лиц с ограниченными возможностями здоровья «Абилимпикс» проходят весной 2022 года во всех 85 регионах. Чемпионат является одним из проектов президентской платформы «Россия – страна возможностей» и проводится при поддержке Минпросвещения России. Победители региональных чемпионатов проходят в общероссийский финал, а лучшие участники Национального чемпионата получат шанс войти в состав национальной сборной «Абилимпикс» Россия и представлять нашу страну на международном уровне.

2347

Королева